Water vir Kaapse boere uit Theewaterskloofdam gelaat | DieKaap.com
Verder word water vrygelaat vir onttrekking deur die Overbergse Waterraad as waterverskaffer vir Caledon, die nedersettings van Protem (noord van Bredasdorp), Klipdale en boere in die Rûensveld.
Volgens die departement sal die sluise eers toegemaak word wanneer die “besproeiers hul volledige deel geneem het van die verminderde toewysings voor April 2018”.
“Vrylatings kan ook per geleentheid gebeur indien watersekuriteit in die Overbergse Waterraad onder erge druk is om aan hul verbruikers water te gee.”
Indien die Breederivier te laag raak, moet water uit die Brandvleidam vrygelaat word. Die Theewaterskloofdam word ook vir landbou aangewend.
Die Kaapstadse stadsraad sê landbou verbruik water teen dieselfde koers as die stad. Die gemiddelde damvlakke staan nou op 33% – sowat 1,1% minder as verlede week. Navrae oor die sluise wat oop is, is na die departement van waterwese verwys.
De Clercq sê: “Ons sit met ’n situasie dat 70% van die werksgeleenthede met landbou verband hou. Ons moet ’n balans hou. Indien ons met die landbou peuter, sal alles ineenstort. Dan sal nog meer mense na Kaapstad stroom en dan sal daar nog minder water wees.”
« Cape Town’s water crisis: driven by politics more than drought
Vier mans van Beaufort-Wes vas na ‘gesteelde’ skaap in kattebak gevind is »